Hugo, Dei gratia Rothomagensis archiepiscopus, dilecto filio suo Macario, venerabili abbati sancti Benedicti Floriacensis ejusque successoribus canonice substituendis in perpetuum. Parochialem ecclesiam sancti Petri de Sperreia que est in pago Belesmensi tibi tuisque successoribus ecclesieque Floriacensi cum omnibus appendiciis suis jure perpetuo possidendam frater noster Gerardus, Sagiensis episcopus, in presentia nostra donavit. Nos quoque eamdem ecclesiam tibi tuisque successoribus et omnibus in eadem ecclesia Floriacensi Deo servientibus concedimus. Et ut hoc donum ratum et inconcussum a successoribus nostris habeatur sigilli nostri autoritate confirmamus.